Muutettu ehdotus neuvoston asetus Euroopan yhteisöille suoritettavaan veroon sovellettavien edellytysten ja menettelyn vahvistamisesta annetun asetuksen (ETY, Euratom, EHTY) N:o 260/68 muuttamisesta /* KOM/2002/0136 lopull. */



Virallinen lehti nro 181 E , 30/07/2002 s. 0312 - 0312



Muutettu ehdotus NEUVOSTON ASETUS Euroopan yhteisöille suoritettavaan veroon sovellettavien edellytysten ja menettelyn vahvistamisesta annetun asetuksen (ETY, Euratom, EHTY) N:o 260/68 muuttamisesta (komission esittämä) PERUSTELUT Oheisten kahden asetusehdotuksen tarkoituksena on säilyttää palvelussuhteen lopullista päättymistä (työtehtävistä pois siirtäminen erityistyöryhmän raportin mukaisesti) koskevien erityisten, väliaikaisten toimenpiteiden piiriin kuuluvat virkamiehet yhteisölle suoritettavan veron alaisuudessa . Muutettu ehdotus NEUVOSTON ASETUS Euroopan yhteisöille suoritettavaan veroon sovellettavien edellytysten ja menettelyn vahvistamisesta annetun asetuksen (ETY, Euratom, EHTY) N:o 260/68 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 283 artiklan, ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan, ottaa huomioon komission ehdotuksen, sekä katsoo seuraavaa: (1) Asetusta (ETY, Euratom, EHTY) N:o 260/68 [1], sellaisena kuin se on viimeksi muutettuna asetuksella (EY, EHTY, Euratom) N:o 2804/00 [2] olisi muutettava, jotta voitaisiin ottaa huomioon annettu neuvoston asetus (EY) N:o , jolla komission hallinnonuudistuksen yhteydessä säädetään Euroopan yhteisöjen komission virkamiesten palvelussuhteen lopullista päättymistä koskevista erityistoimenpiteistä, [1] EYVL L 56, 4.3.1968, s. 8. [2] EYVL L 326, 22.12.2000, s. 3. (2) Asetusta (ETY, Euratom, EHTY) N:o 260/68, sellaisena kuin se on viimeksi muutettuna asetuksella (EY, EHTY, Euratom) N:o 2804/00, olisi muutettava, jotta voitaisiin ottaa huomioon [...] annettu neuvoston asetus [yyy] N:o [yyy], jolla säädetään Euroopan unionin pääsihteeristön virkamiesten palvelussuhteen lopullista päättymistä koskevista erityistoimenpiteistä. (3) Asetusta (ETY, Euratom, EHTY) N:o 260/68, sellaisena kuin se on viimeksi muutettuna asetuksella (EY, EHTY, Euratom) N:o 2804/00, olisi muutettava, jotta voitaisiin ottaa huomioon [...] annettu neuvoston asetus [zzz] N:o [zzz], jolla säädetään Euroopan parlamentin virkamiesten ja puolueryhmien väliaikaisten toimihenkilöiden palvelussuhteen lopullista päättymistä koskevista erityistoimenpiteistä, ON ANTANUT SEURAAVAN ASETUKSEN: 1 artikla Lisätään asetuksen (ETY, Euratom, EHTY) N:o 260/68 2 artiklaan kuudestoista, seitsemästoista ja kahdeksastoista luetelmakohta seuraavasti: - henkilöt, jotka saavat asetuksen [xxx] N:o [xxx] 4 artiklassa säädetyn korvauksen palvelussuhteen lopullisesta päättymisestä, - henkilöt, jotka saavat asetuksen [yyy] N:o [yyy] 4 artiklassa säädetyn korvauksen palvelussuhteen lopullisesta päättymisestä, - henkilöt, jotka saavat asetuksen [zzz] N:o [zzz] 4 artiklassa säädetyn korvauksen palvelussuhteen lopullisesta päättymisestä. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 artiklassa tarkoitetun asetuksen voimaantulopäivästä alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa Tehty Brysselissä Neuvoston puolesta Puheenjohtaja